8. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 50 της 11/31 Μαρτ. 1966 (ΦΕΚ Α'  74) Περί εγκρίσεως παραχωρήσεως υπό του Υπουργού Γεωργίας διαθεσίμων ή κοινοχρήστων εκτάσεων εξ εποικισθεισών περιοχών προς ίδρυσιν ή επέκτασιν επαρχιακών βιομηχανιών. Εκυρώθη αφ' ης ίσχυσεν δια του άρθρ. 3 Ν.Δ. 203/1969 (κατωτ. αριθ. 9). Λαβόν ύπ' όψει σχετικήν εισήγησιν του επί της Γεωργίας Υφυπουργού, αποφάσιζει: 1.Επιτρέπεται η δι' αποφάσεως του Υπουργού της Γεωργίας παραχώρησις προς Νομικά ή Φυσικά Πρόσωπα διαθεσίμων ή κοινοχρήστων εκτάσεων εξ εποικισθεισών, κατά την αγροτικήν εν γένει Νομοθεσίαν (Αγροτικός Κώδιξ, Κώδιξ αποστραγγιζομένων γαιών κλπ.), περιοχών προς ίδρυσιν ή επέκτασιν επαρχιακών βιομηχανιών πάσης φύσεως. 2.Η ως άνω παραχώρησις ενεργείται επί τιμήματι, υπέρ του Ειδικού Ταμείου Εποικισμού, ισουμένω προς την τρέχουσαν των γαιών αξίαν και καθοριζομένω υπό της οικείας Επιτροπής Απαλλοτριώσεων εις ην μετέχει και ο αρμόδιος Οικονομικός Έφορος. Μετά την ολοσχερή εξόφλησιν του τιμήματος εκδίδεται υπό της Δ/σεως Εποικισμού του Υπουργείου Γεωργίας οριστικός τίτλος κυριότητος, από της μεταγραφής του οποίου μεταβιβάζεται ή κυριότητος εις τον προς ον η παραχώρησις. 3.Η παραχωρουμένη κυριότης, τελεί υπό τον όρον της εντός τριετίας από της μεταγραφής ιδρύσεως ή επεκτάσεως της βιομηχανίας. Μη πραγματοποιούμενου του όρου τούτου, η κυριότης της παραχωρηθείσης εκτάσεως ανακαλείται δι' αποφάσεως του Υπουργού της Γεωργίας, το δε καταβληθέν τίμημα δεν επιστρέφεται, λογιζόμενον ως αποζημίωσις χρήσεως. 4.Απαγορεύεται, επί ποινή απολύτου ακυρώσεως των σχετικών δικαιοπραξιών, η δια πράξεων εν ζωή μεταβίβασις εκ μέρους των προς ους η παραχώρησις ή οπωσδήποτε διάθεσις των ανωτέρω εκτάσεων προ της παρόδου εικοσαετίας από της παραχωρήσεως. Εκδόσαν προς τούτο την υπ' αριθ. 50 παρούσαν πράξιν του κυρωθησομένην δια Νόμου, μερίμνη του Υπουργού της Γεωργίας. Σελ. 86,08(γ) Τεύχος 485–Σελ. 76 - 556 13.Γ.β.8 Κίνητρα Ιδιωτικών Επενδύσεων στην Περιφέρεια 